

**РЕПУБЛИКА СРБИЈА**

**ЈАВНИ ИЗВРШИТЕЉ**

**АЛЕКСАНДАР ТОДОРОВИЋ**

**Крагујевац**

**Др Зорана Ђинђића бр.22/2**

**Телефон: 034/209-242**

**Број предмета: ИИВ 464/20**

**Дана: 19.11.2024. године**

**број предмета суда: ИИв-21924/2011**

Јавни извршитељ Александар Тодоровић, Крагујевац у извршном предмету извршнoг повериoцa ,,RAIFFEISEN BANKA AD BEOGRAD,,, Београд, ул. Ђорђа Станојевића бр. 16, МБ 17335600, ПИБ 100000299, чији је пуномоћник адв. Светлана Анђелковић - Милошевић, Београд, Косовска бр. 34, против извршног дужника Срђан Филиповић, 34000 КРАГУЈЕВАЦ, ул. Спасеније Цане Бабовић бр. 1В/56, ради наплате новчаног потраживања, на основу чл. 545. Закона о извршењу и обезбеђењу („Сл.гласник РС“, бр.106/2015,106/2016 - аутентично тумачење, 113/2017 - аутентично тумачење и 54/2019), а у вези са чл. 36, 83, 95, 96. и 97. Закона о извршењу и обезбеђењу („Службени гласник РС“, број 1/2011, 99/2011 – др. закон, 109/2013 – одлука УС, 55/2014 и 139/2014) ради намирења новчаног потраживања, на предлог извршног повериоца, донео је дана 19.11.2024. године следећи:

# З А К Љ У Ч А К

 **I ОДРЕЂУЈЕ СЕ по избору извршног повериоца продаја непосредном погодбом покретних ствари у власништву извршног дужника и то:**

1. Клима уређај „VОX“ – процењена вредност 16.000,00 динара,
2. Машина за веш марке „Gorenje“ – процењена вредност 16.000,00 динара,
3. Телевизор марке „Grunding“ – процењена вредност 25.000,00 динара.

 **Наведене покретне ствари продају се по** **почетној** **цени од 30% од процењене вредности.**

**II**  Уговор о продаји покретне ствари из става I изреке, мора се закључити у року од 15 дана од дана објављивања овог закључка, при чему се продајна цена слободно уговара између јавног извршитеља и купца, као страна у уговору.

Цена из уговора о продаји мора бити исплаћена у року од 3 дана од дана доношења закључка о додељивању предметне покретне ствари.

**III**  Писмене понуде се примају лично у канцеларији јавног извршитеља или путем поште на адресу ул. Др Зорана Ђинђића бр. 22/2**,** Крагујевац, најкасније до **09.12.2024. године**, након чега ће јавни извршитељ прихватити најповољнију понуду.

**IV** Купац је дужан да непосредно пре закључења уговора о продаји, положи јемство у износу од 10% од процењене вредности предметне покретне ствари, под претњом пропуштања.

**V** Овај закључак објављује се на огласној табли Основног суда у Крагујевцу.

**О б р а з л о ж е њ е**

Решењем о извршењу Основног суда у Крагујевцу И Ив-21924/11 од 24.06.2011. године одређено је извршење против извршног дужника ради намирења новчаног потраживања извршног повериоца, те поступак спровођења извршења настављен пред овим јавним извршитељем.

 Одредбом члана 545. Закона о извршењу и обезбеђењу („Службени гласник РС“ бр.106/2015,106/2016 - аутентично тумачење, 113/2017 - аутентично тумачење и 54/2019) прописано је да извршни поступци и поступци обезбеђења који су почели пре ступања на снагу овог закона настављају се према Закону о извршењу и обезбеђењу („Службени гласник РС“, бр.31/11, 99/11 – др. закон, 109/13 – УС, 55/14 и 139/14).

 Имајући у виду да се након друге, неуспеле јавне продаје по закључку овог јавног извршитеља од 02.09.2024 године, одржане дана 27.09.2024.2024. године, извршни поверилац у поднеску од 23.10.2024. године, између осталог, изјаснио се да се предметне покретне ствари продају непосредном погодбом, на основу чл. 36. и 96. Закона о извршењу и обезбеђењу („Службени гласник РС“, бр.31/11, 99/11 – др. закон, 109/13 – УС, 55/14 и 139/14), а у вези са чланом 545. Закона о извршењу и обезбеђењу („Службени гласник РС“ бр.106/2015,106/2016 - аутентично тумачење, 113/2017 - аутентично тумачење и 54/2019), одлучено је као у изреци закључка.

|  |  |  |
| --- | --- | --- |
| **ПОУКА О ПРАВНОМ ЛЕКУ:**Против овог закључка приговор није дозвољен. |  | **ЈАВНИ ИЗВРШИТЕЉ**\_\_\_\_\_\_\_\_\_\_\_\_\_\_Александар Тодоровић |

Дн-а

-Пуномоћнику извршном повериоцу

-Извршном дужнику

-Комори јавних извршитеља за огласну таблу

-Основном суду у Крагујевцу за огласну таблу и интернет страницу (информатичару